21 gramoj

21 gramoj (21 Grams en angla kaj 21 gramos en hispana) estas meksik-usona drama filmo de 2003, reĝisorita de Alejandro González Iñárritu, verkita de Guillermo Arriaga kaj stelulita de Sean Penn, Naomi Watts, Benicio del Toro, Charlotte Gainsbourg, Melissa Leo kaj Clea DuVall.

La titolo de la filmo venas de la figuro de Dro. Duncan MacDougall, kiu komence de la 20-a jarcento realigis serion de eksperimentoj por pruvi la perdon de pezo supozebl okazigita pro la foriro de la animo disde la korpo, dum la morto. MacDougall pesis mortontojn intence al la konstato, ke la animo estas tuŝebla, materia kaj tial mezurebla. Spite la fakton, ke la rezultoj pri la pezperdo en la momento de la morto ne estis konkludaj por determini, ke la animo pezas ĝuste 21 gramojn, ene de ia popola kulturo tiu cifero iĝis sinonimo de la maso de la animo.Was the Weight of a Human Soul Determined to Be 21 Grams? Snopes, alirita la 30an de Aprilo 2023.«¿De dónde viene la idea de que el alma pesa 21 gramos? (BBC News)». Alirita la 30an de Aprilo 2023. Tiukadre, la temo estis aludita de la franca romanisto André Maurois en sia romano La animpesanto.

La filmo estis nomumita al du Oskar-premioj, al kvin premioj BAFTA, al du premioj de SAG-AFTRA kaj ricevis kvar premiojn en la Festivalo de Venecio, kie González Iñárritu estis nomumita por la premio Ora Leono.

 Intrigo 

Same kiel ĉe la antaŭa filmo de Arriaga kaj González Iñárritu, nome Amores perros (2000), en 21 gramos oni montras rakonton kun kelkaj intrigaj subrakontoj, denove ĉirkaŭ la sekvoj de trafikakcidento. Sean Penn ludas la rolon de matematikisto grave malsana; Naomi Watts ludas la rolon de kompatinda patrino; kaj Benicio del Toro ludas la rolon de eks-malliberulo kies malkovro de kristanismo estas pridemandita sekve de la akcidento.

 Geaktoraro kaj roluloj 
 Sean Penn kiel Paul Rivers
 Naomi Watts kiel Cristina Peck
 Benicio del Toro kiel Jack Jordan
 Charlotte Gainsbourg kiel Mary Rivers
 Melissa Leo kiel Marianne Jordan
 Danny Huston kiel Michael
 Clea DuVall kiel Claudia
 Eddie Marsan kiel Pastro John
 Carly Nahon kiel Cathy
 Claire Pakis kiel Laura
 Nick Nichols kiel Chico
 John Rubinstein kiel Ginekologo
 Loyd Keith Salter kiel dikulo
 Antef A. Harris kiel korbopilkisto

 Referencoj 

 Eksteraj ligiloj 


Kategorio:Hispanlingvaj filmoj
Kategorio:Anglalingvaj filmoj
Kategorio:Meksikaj filmoj
Kategorio:Usonaj filmoj
Kategorio:Filmoj aperintaj en 2003
Kategorio:Dramaj filmoj
Kategorio:Trileraj filmoj
Kategorio:Filmoj pri morto
Kategorio:Filmoj pri geedzeco